Remetido 


Reflecshon 

Tur fin di aña e re pre sentantenan di e sectoman di comercio i industria 
ta aparece ariba pantaya,pa duna un relato di e aña cu ta bai ta pasando 
alavez ta hasi un prognóstico pa e aña venidero. 

Generalmente ta ser enfocá ariba e crisis economico cu ta afectando mayo- 
ria di e paisnan industrialisá i e paisnan di tercer mundo incluyendo e 
islanan den Caribe, 

E prognósticonan pa e aña venidero semper bai ta indicá cu e situashon 
financiero-econamico lo ta mas malo cu e aña cu ja ta jegando su fin, 

E splicashon superficial aki di e situashon mundial mester sirbi como con- 
testa ariba e problemanan financiero-economico cu ta crea/causa inflashon 
i desempleo akinan na Aruba* 

Pa straño cu por ta pero nos politiconan tambe a bai ta formando parti di 
e elenco di artistanan aki ? pa bin splica e pueblo con malo e situashon eco- 
nomico ta pinta i cual ta e sacrificionan cu nos mester hasi, 

Pa motibo cu e analys.isnan aki tradishonalmente ta ser presenta di tal fcma 
pa condishoná i prepará e comunidad arubano pa enfrentá e mesun problemanan 
manera infiashon - desempleo cu nan lo topa durante 1983$nos kier denuncia 
e desorden económico aki alavez trata algun di e acontesimentonan di aña 
1982 cu tin sea su influencia o sea consequencia ariba e tereno soc»eco. . 

Gu otro palabra trata na enfocá ariba algun di e heridanan den nos comuni- 
dad cu te ainda mester ser curá. 

Conflictonan laboral 

Durante aña' 1982 cu ja ta bai ta finalisando,nos a conoce diferente con- 
flictonan laboral den e diferente sectornan econó mico. 

Esun di mas amenasante tabata e conflicto entre U.P.A. i A.P.A./A.H.A.C.O. 
na principio di aña 1982. 

Amenasante den e sentido aki cu e akshon aki di parti di e trahadornan di 
waf por a paralisá henter e comercio arubano i tambe e bida normal di e 
habitantenan di Aruba. 

Den mayoria di e casonan caminda ta existi un conflicto laboral,e culpa ta 
ser tirá ariba e sindicatonan i nan miembronan . 

Ta e sindicato semper bai ta esun cu ta crea tension i cu no ta flexibel den 
nan exigencianan pa locual ta toca negosashon di e contrato colectivo di nan 
miembronan. 



Doñonan di trábao hopi biaha ta keha cu situashon financiero ta malo i cu 
no por hustificá e aumentonan i adaptashonan di e c„a-«o. ,manera ta ser 
propone dor di e sindicato i nan miembronan« 

Pero nunca nan tabata dipuesto pa habri buki,comprobando asina cu en verdad 
no por duna un aumento di salario convenciendo asina e sindicato cu nan 
demandanan ta mucho halto« 

Contrario na un actitud positivo di banda di e doñonan di trabao,actualmente 
tin un tendencia nobo ta manifestando su mes ariba tereno laboral;caminda 
cu e empleadonan lo mester entregá(give-back)un parti di nan salario pa asina 
por salba e compania di nan situashon financiero cu defacto ta consequencia 
di un mal maneho di e gerente mes cu a crea e situashon* 

Ta di lamenta cu na momento cu e sindicato para duro pa locual ta toca nan 
exigencianan,cu e miembronan ta core e riesgo di hanja nan retiro. 

Lamentabel pa motibo cu cualkier Gobierno cu ta na mando,su responsabilidad 
i tarea primordial lo mester ta pa huzga e situashon tal como e ta, 

No por ta asina manera a sosode recientemente den caso di e conflicto laboral 
na Concorde Casino cu 230 tata di famia inhustamente ta ser retirá dor di e 
gerencia i cu politica partidista ta ser hungá cu pan di e tatanan di famia, 

Un Gobierno responsabel i conciente di su tarea mester interveni na tempo i 
mester mustra e doñonan di trabao ariba nan responsabilidad civico i obliga- 
shonnan pa cu e comunidad arubano. 

Arugas 

Tabata di spera cu despues cu ELMAR i W.E.B. a bin ta cobrando brandstof- 
clausule ariba consumo di awa i coriente,cu ARUGAS lo no perde pa gana i 
tambe a introduci e asina jamá deposito ariba cada bom di gas. 

Henter e comunidad arubano a keda masha desgustá cu introducshon di e medida 
aki pa cobra un deposito di FIO,- . 

Locual a sosode despues tabata di spera cu esakinan tábata mas bien un grito 
den un desierto. 

E partido A.V.P. a forma un comishon cu lo a bai papia cu gerencia di ARUGAS, 
pero nada no a sali afo. 

E partido M.S.P. a anuncia cu lo a hasi un estudio pa jega na compra di e 
compania di utilidad aki. 

Te dia di awe no a tende nada mas si tal estudio a ser hasi i kiko ta e resul- 
tadonan pa locual ta toca e compra di ARUGAS, 

Nos representantenan den parlamento insular mester realisá cu a bira tempo 
cu e servicio cu ta ser duna pa medio di e companianan di utilidad no por 
ta den man di esnan cu no tin interes ni compashon cu pueblo. 

E companianan di utilidad mester tabata for di basta tempo caba den man di 
Estado. 

Aña 1983 ta karakterisá su mes dor di e elecshon pa parlamento i laga nos 
mira ta cua di e partidonan politico lo inclui den nan programa di partido 
durante e próximo campaña electoral e compra di e companianan(EIMAR/ARUGAS) 
aki.Pero lo mester ehecutá e punto di programa aki tambe,sino no ta vale la 
pena pa incorporele mes den e programa di partido. 


W.S.B . 

Sin duda e maneho diario di e compania di utilidad W.E.B.,durante aña 1982 
constantemente tabata fuente di kritica pa motibo di e mal calidad di awa 
cu ta ser suministrá na e comunidad arubano. 

Di parti di e departamento di Salubridad Publico ningun momento no a splica 
o mustra e coraunidad ariba e consequencianan cu esaki por tin pa salud di 
hende ,contrario na e criticanan barata di parti di partidonan den oposishon 
cual no a surti e efecto necesario. 

Nos no mester lubida cu e situashon aki ta datá for di aña 1979 i cu e mal 
calidad di awa por a ser mehorá den caso nos mandatarionan a tuma e medida- 
nan necesario i adecuado na tempo. 

Cu instalamento di e plantanan nobo di AQUANOVA i AQUACHEM ta di spera cu e 
problema di awa lo pasa pa pasado. 

Si pueblo mes ta acepta cu politica ta ser hunga cu necesidad di e comunidad, 
anto mester acepta cu politica ta ser hunga cu salubridad publico sin cu e 
comunidad ta protestá contra di algo asina. 

•Z 

No ta corecto pa duna e consumidornan e rebaho di F I,- ariba cada m ,pasobra 
ja caba miles di florin a ser bentá afó na cumpramento di filters i awa importá 
for di paisnan den exterior. 

Ta comerciantenan so a ser beneficiá mientras cu e comunidad a keda perhudicá • 
Cuerpo Policial 

Pa medio di un decreto gubernamental di dia 24 november I980,Gobierno Central 
a instalá un comishon di expertonan hulandes pa hasi un investigashon entorno 
di e mal funcionamento di e Cuerpo PoliciaX aki na Antiyas. 

Entretanto e rapport aki a keda cla i a ser entrega na final di luna di sept. 
di aña I98I a mientras cu e discushonnan mes a tuma luga durante e aña coriente. 

Tabata obvio cu e recomendashonnan eu lo a sali for di e investigashon aki, 
tabata pa sirbi e interesnan socio-politico di Hulanda® 

Remarcable tabata cu e sindicato di polis N e A 9 P s B„ a para mira cu mannan 
cruza con Hulanda i Gobierno Central un biaha mas ta dictá con nos mester 
solushoná nos problemanan, 

Hasta cierto alto-funcionarionan policial despues di a hiba un oposishon 
fuerte encontra e binimento di e agentenan hulandes,a dicidi di sera nan boca 
i aceptá e decishon como tal* 

Incomprendibel ta e hecho cu prensa local a dedicá masha poco atenshon na e 
contenido di e rapport aki i a limitá nan mes na relatá e locual a bini padi- 
lanti durante e conferencia di prensa. 

Sinembargo ta di spera cu e sindicato N.A.P.B.(secshon Aruba)lo para firme 
contra ehecutashon di e recomendashonnan den e rapport aki i publicamente 
duna e comunidad arubano di conoce kiko ta nan posishon i intenshonnan durante 
e próximo aña,pa locual ta toca e binimento di e agentenan hulandes pa Aruba. 

Como sindicato,representando decenas di agentenan policial arubano,no por 
aceptá un situashon asina mientras Aruba ta buscando manera pa bira Independiente. 

Criminalidad 

Cu criminalidad a aumentá aki na Aruba,ta un hecho cu nos mester reconoce. 

Esaki nos por ripará na e cantidad di delitonan manera p.e. hortamento - 
vandalismo - atraco etc.etc. cu diariamente ta ser cometi. 

Naturalmente criminalidad tin su origen i su consequencianan ariba e comuni- 
dad arubano. 

E eventual consequencianan cu criminalidad por tin pa corminidad ta cu tur hende 
ta sinti nan mes insigur i lo busca un manera adecuado pa protehá nan mes i nan 
propiedadnan. 

E causa di criminalidad no mester ser busca unicamente den efactornan genético- 
biológico,sino mas bien mester busca e origen di criminalidad den e frustrashon 
nan den bida. 

Es decir e experencia negativo/frustrante cu e delinquente tabata tin na cas cu 
su famianan - na skol cu su raaestronan i alumnonan - na trabao cu e doño di trabao 
etc.etc. . 

No cabe duda cu un individuo cu tur caminda i den tur sentido ta ser blokea den 
su intentonanjfacilmente por cai den un situashon caminda cu e solushon pa su 
intentonan por logra$ta ser busca unicamente den forraa di delitonan cu ta ser 
cometi.Sinembargo combatiendo criminalidad,nos no mester pensa den direcshon di 
aumentá castigunan impone o den un aparato policial bon armá cu mester ta cla pa 
actua contra di e delinquente o malhechor. 

Mas bien nos mester trata na minimalisá e influencianan cu ta bini di exterior 
dor di p*e® turismo i e impacto negativo cu esaki por tin ariba nos comunidad« 

Ma otro banda lo mester habri caminda pa un i tur por desaroyá nan mes i asina 
por hiba un bida decente. 

Kier men cu e necesidadnan básico(trabao - cas - educashon)mester ser satisfasé 
como un di e condishonnan primario cu na su turno lo mester evitá cu e ser- 
humano tin di horta o prostitua su curpa,manera te caso actualmente,pa e por 
hiba un bida decente i alegre. 

Medionan di comunicashon 

Ta conoci cu na tur parti di mundo,medionan di comunicashon ta duna un aporte 
grandi na e proceso di *Nation-building*.E papel importante cu medionan di 
comunicashon ta hunga den e proceso aki,no ta solamente di informá e comunidad 
na un manera obhetivo sino tambe di ta questioná e maneho di e gobierno cu ta 
na mando. 

Apesar cu prensa local den cierto sentido ta kriticá algun di e desishonnan cu 
politiconan ta tuma,tog ta keda existi un vacio den e forma con informashon ta 
ser duná na e pueblo* 

Cu otro palabra,pa motibo cu e periodistanan no ta profundisá e informashon cu 
ta ser presentá,e comunidad generalmente no por identificá su mes cu e magnitud 
i seriedad di e problemanan cu ta rondoná nan tur dia» 

Un comportashon asina di nos periodistanan ta trese cu ne cu e comunidad no ta 
ser activá pa ttima cierto pasonan encontra di e desaroyonan negativo cu ta mani- 
festando su mes den comunidad, 

Un bon ehempel di esaki ta cu masha poco hende a protesta contra e hecho cu W.5.B, 
actualmente ta produciendo un mal calidad di awa,pero si ta keha dia aden dia afo 
ariba cu e awa aki ta malo pa salud di hende. 

Awor anualmente e sociedad di periodistanan(A.P.C„ / S„Q*P„E.C.)ta tene nan congreso 
pero masha poco bo ta hanja tende kiko ta e contenido di e resolushonnan cu a 
keda aceptá i locual nan tin pensa di hasi durante e ana próximo. 

E impreshon ta ser crea comosifuera cu mas bien aki ta trata diydub social,cu ta 
organisá actividadnan social pa su miembronan. (un) 

Lo tabata mas mihó pa e periodistanan concentrá nan esfuerzonan pa por brinda e 
comunidad un mihó calidad di noticia. 

Kizas cu esaki por ser hasi den forma di columnanan den corant i programanan 
informativo/educatir.o na radio i televishon,caminda opinionnan di pueblo i di e 
expertonan ariba un tereno ta ser presentá.Siendo un pais cu ta bayendo pa su 
Independencia,e gremio di periodistanan mester realisá cu nan ta dispone di un 
instrumento poderoso cu por construi i destrui un nashon fácilmente. 

Elecshon 

Dia 25 juni 1982 a tuma lugá elecshon pa Staten pa e periodo di gobernashon 
1982 - 1986. 

E campaña cu e partidonan politico a hiba,mas bien ta locual cu tradishohal- 
mente nos a costumbra di dje. 

No a bini ningun cambio positivo,pa locual ta toca e relashon entre e politico- 
nan i e votadornan.Promesanan i mentiranan durante campaña electoral a bira 
algo normal.Mayoria di e partidonan politico no a presenta un programa di gober- 
nashonj,ariba cual e votadornan por a scohe nan representantenan pa e colegio di 
Staten di Antiyas. 

E elecshon a tuma lugá i e resultado ta reflehá e deseo di e mayoria di e pueblo s 
apesar cu observadornan politico a prognosticá un otro resultado pa e elecshon. 

E formashon di gobierno a tuma mas tanto tempo cu tiir hende a spera,apesar cu e 
tarea di un informador/formador no ta uno fácil. 

E informador/formador di un gobierno central nobo,a hanja como tarea pa forma un 
gabinete nashonal.Mester remarcá akinan cu ta solamente den tempo di crisi 3 ,ta 
ser papiá di un gabinete nashonal i cu mas bien e encargo di e informador ta algo 
sumamente straño cu defacto a sosode bao di preshon di gobierno hulandes. 

E tantisimo weganan politico cu a ser hungá durante formashon di un gobiemo, 
tabata algo di spera.Sinembargo e hecho cu e partidonan D.P. di Corsow i M.E.P. 
di Aruba a ser exclui for di gobierno,ja caba ta indicá cu e exponentenan di e 
partido M.A.N. a comete un abortus politico.E gobierao central aki,consistiendo 
di e partidonan M.A.N./N.V.P./A.V.P./P,,F,A./D.P.-isla ariba,lo encontrá hopi 
contratempo den ehecutashon di nan programa di gobierno pa e proximo añanan. 

Ja caba e organisashonnan Camara di comercio i A.T.I.A. a laga nan voz di protesta 
resoná i no cabe duda cu lo tin mas di e grupitonan reacshonario aki cu lo trata 
di vociferá nan kriticanan,pa medio di nan organo,ariba e programa di gobierno. 
Contrario na tur e kriticanan cu a ser tresi padilanti,ta un hecho cu cada un di 
e ministronan lo mester sa di hiba un maneho progresivo,cu lo mester desembocá 
den un proceso di reformashon ariba delaster un tereno i cu asina so lo pontraha 
na solushoná i controlá e problemanan social-económico den nos comunidad. 

Si esaki lo ta e caso cu e gobierno central aki,tempo lo bisa pero hecho ta cu 
e sectornan di comercio i industria mester ta mas flexibel pa cu e cambionan cu 
tei pa bin i pa ser introduci. 


J.R. Nicolaas 
(041282) 



